ඒ අනුව ඊට අදාල වීඩියෝ දර්ශන මේ දිනවල පරීක්ෂා කරමින් සිටින බවයි කථානායක කාර්යාලය සඳහන් කළේ.පසුගිය සිකුරාදා ඛනිජ තෙල් බෙදා හැරීම අත්‍යාවශ්‍ය සේවාවක් කරමින් නිකුත් කළ ගැසට් නිවේදනය සම්බන්ධයෙන් පැවති ඡන්ද විමසීමෙන් අනතුරුව පාර්ලිමේන්තුව මේ මස 04 වනදා දක්වා කල් තැබුණා.පසුව ඒකාබද්ධ විපක්ෂය නියෝජනය කරන මන්ත්‍රීවරුන් පිරිසක් කථානායකවරයාගේ සහ ජනාධිපතිවරයා වෙනුවෙන් පාර්ලිමේන්තුවේ වෙන්ව ඇති අසුනේ වාඩි වූ අතර තවත් මන්ත්‍රීවරයෙකු විසින් යලි මන්ත්‍රීවරුන් කැදවීමේ සීනුව නාද කරනු ලැබුවා.මේ පිළිබඳව ආණ්ඩු පක්ෂයේ සහ පාර්ලිමේන්තු සේවකයින් කථානායකවරයා වෙත පැමිණිලි කර ඇති බවයි කථානායක කාර්යාලය සඳහන් කළේ.